**Építészeti tervezés 3. PMRTENE019   
2014-15 tavaszi szemeszter**

**Építészmérnök BSC, Építőművész BA, Osztatlan építész MSC**

**EPIONE - Építész (osztatlan)**

**Kód:** PMRTENE019P

**Szemeszter:** 4

**Kreditszám:** 5

**Órák száma (ea/gy/lab):** 1/0/3

**Számonkérés módja:** félévközi jegy

**Előfeltételek:**

PMKTENE015P Ábrázoló geometria 2., PMRESNE038P Épületszerkezettan 2., PMRTENE018P Építészeti tervezés 2.

**Tantárgy felelős:** dr. Rétfalvi Donát

**Oktatók:** dr. Bácsalmásy Zoltán docens, dr. Heidecker Adél adjunktus, dr. Rétfalvi Donát docens, dr. Borsos Ágnes docens, dr. Tamás Anna Mária, Zilahi Péter

**EPMBNF - Építészmérnök (BSc)**

**Kód:** PMRTENE019B

**Szemeszter:** 4

**Kreditszám:** 5

**Órák száma (ea/gy/lab):** 1/0/3

**Számonkérés módja:** félévközi jegy

**Előfeltételek:**

PMKTENE015B Ábrázoló geometria 2, PMRESNE038B Épületszerkezettan 2., PMRTENE018B Építészeti tervezés 2.

**Tantárgy felelős:** dr. Rétfalvi Donát

**Oktatók:** dr. Bácsalmásy Zoltán docens, dr. Heidecker Adél adjunktus, dr. Rétfalvi Donát docens, dr. Borsos Ágnes docens, dr. Tamás Anna Mária, Zilahi Péter

**EOMBNF - Építőművészet (Ba)**

**Kód:** PMRTENE019D

**Szemeszter:** 4

**Kreditszám:** 5

**Órák száma (ea/gy/lab):** 1/0/3

**Számonkérés módja:** félévközi jegy

**Előfeltételek:**

PMRESNE038D Épületszerkezettan 2., PMRTENE018D Építészeti tervezés 2.

**Tantárgy felelős:** dr. Rétfalvi Donát

**Oktatók:** dr. Bácsalmásy Zoltán docens, dr. Heidecker Adél adjunktus, dr. Rétfalvi Donát docens, dr. Borsos Ágnes docens, dr. Tamás Anna Mária, Zilahi Péter

**1. Rövid leírás:**

A tárgy keretén belül a hallgatók megismerkednek a többszintes, többlakásos lakókörnyezet történetiségével, tervezésével kapcsolatos általános kérdésekkel. A tantárgy megismerteti a hallgatókat a többlakásos épületek lakótereinek követelményeivel, a beépítési módokkal. A félév során városi szövetbe illeszkedve, konkrét tervezési területre tesznek beépítési javaslatot, és dolgoznak ki többlakásos épületeket kapcsolt funkciókkal..

**2. Általános követelmények:**

a.) Követelmények a szorgalmi időszakban:

A tantárgy felvétele az ETR-ben, amennyiben az előfeltételek maradéktalanul teljesítettek!

b.) A félévzárás módja, feltétele:

- Az előadásokon, valamint gyakorlati foglalkozásokon való, a kreditrendszerű TVSZ előírása szerinti részvétel. A félév során a hiányzás elfogadható mértéke az órák 30%-a.

*(PTE TVSZ.10/45.§(2)189 A felvett kurzusok foglalkozásain a részvétel hallgatói kötelezettség. A hallgató számára az adott tantárgyból érdemjegy, minősítés szerzése, illetve félévvégi aláírás csak abban az esetben tagadható meg hiányzás miatt, ha a megtartott foglalkozásoknak a tantárgy meghirdetésekor megszabott hányadát meghaladóan hiányzott. Ebben az esetben a tanulmányi nyilvántartásban a nem teljesítette bejegyzés szerepel. A szakfelelős a hiányzás elfogadható mértékét az összes órák 15-30 %-ában állapíthatja meg a tantárgy meghirdetésekor.)*

*(PTE TVSZ 2.sz.melléklet 1/A. §325(5) Az előadásokon a létszámellenőrzés módszerét a tantárgyfelelős határozza meg.)*

*(PTE TVSZ 2.sz.melléklet 1/A. §325(6) A hiányzások elfogadásának szabályai:*

*a) az a hallgató, aki a tantárgy foglalkozásainak kevesebb, mint 15 %-áról hiányzott, hiányzás miatt nem marasztalható el.*

*b)327 akinek hiányzása 15 és 25 % között volt (bármely okból), a tantárgyfelelős a félév elfogadását az egyedi eset kivizsgálásával dönti el.*

*c) akinek hiányzása eléri a 25 %-ot (bármely okból, igazoltan vagy a nélkül), vizsgára nem bocsátható.)*

- A félév során kiadott feladatok maradéktalan teljesítése

- A félév során a feladatokat prezentálni kell grafikai, műszaki rajz és építészeti modell segítségével. A féléves eredményt az órákon való aktív részvétel, a feladatok határidőre történő leadása, a feladatok építészeti és műszaki tartalma, minősége befolyásolja!

c.) Gyakorlati órák/laborok:

A feladatok kidolgozása elsősorban a gyakorlati órákon történik a gyakorlatvezetők iránymutatása szerint kiscsoportokban. A gyakorlati órán a gyakorlatvezető ismerteti/ellenőrzi a tematika szerinti feladatokat. Az aktuális órához kapcsolódó témafelvezetés során a hallgatókkal interaktív diskurzust kezdeményez, majd ennek eredményeként csoportos és egyéni konzultáció zajlik.

d.) Követelmények a vizsgaidőszakban:

A tantárgy vizsgakurzusként való felvétele az ETR-ben.

**3. Cél:**

Az építészeti tervezés módszerének, alapelveinek elméleti és gyakorlati elsajátítása. A kis léptékű lakóépület tervezésből átvezetés a nagyobb léptékű lakóépület tervezésbe, kapcsolt funkciókkal előkészítve a következő félévek tervezési témaköreit.

**4. Módszer:**

A szemeszter a korszerű többlakásos lakóépület tervezés témáját öleli fel. A hallgatók betekintést nyernek a Magyarországon hatályos építéssel kapcsolatos törvényekbe és az építésügyi szabályozási rendszerbe. Az építészeti tervezés alkotói folyamatához szükséges elméleti ismeretanyag elsajátításával párhuzamosan a gyakorlati órákon valós környezetben, valós példafeladatok megoldásán keresztül fejlesztjük a hallgatók ösztönös értékítéletét, formaérzékét, alkotói képességét.

Az előadások alkalmával megismerkednek a többlakásos épületek történetiségével, vonatkozó előírásokkal, a korszerű lakótér kialakításának követelményeivel, térbeli konstruálásának metodikájával, tervezési elveivel. Cél az alapvető ismeretanyag elsajátításán túl, kortárs példák segítségével helyes és korszerű gondolkodásmód, magatartás kialakítása.

A gyakorlati órák keretében az elsajátított elméleti tudás alkalmazására kerül sor. A csoportos foglalkozás során a gyakorlatvezetők segítik elsajátítani a tervezési folyamat analitikáját, metódusait.

A szemeszter első felében a gyakorlati órákon a többlakásos épületek témáját analizálják a hallgatók. Valós helyszínekre koncepció tervet alkotnak különböző beépítési szituációkban. A feladat megoldása során skiccek, tömegmodellek, műszaki tervek készülnek. Ezt a ciklusok végén prezentálják.

A szemeszter második felében a koncepcióterven dolgoznak tovább, melyből a félév végére engedélyezési terv szintű dokumentációt készítenek.

**5. Irodalom:**

Janáky, I. 1999. A hely. Budapest:Műszaki kiadó

Le Corbusier, C.1981. Új építészet felés. Budapest: Corvina

5 ház: Janesch, Karácsony, Mónus, Turányi janáky. 2003. Budapest:Terc

Gausa,M. 2001. Szabadon álló családi ház: a magánélet tere. Budapest Terc

dr. Reischl Antal:Lakóépületek tervezése, Budapest 1976 Tankönyvkiadó

Ernst Neufert; Építés- és tervezéstan, Budapest Pécs 1999. Dialóg Campus Kiadó

Bitó János: Lakóházak tervezése, Lap- és Könyvkiadó kft 2004

Callmayer-Rojkó: Az én házam - Műszaki könyvkiadó 1974

Könyv az építészetről-A tervezés gyakorlata I. Pécs 1998 Pécsi Tanoda Alapítvány

Philip Jodidio:Architecture Now! 2001 Taschen

Schittich, C.2000. Single family houses: concepts, planning, construction Basel:Birkhhauser

Hazai folyóiratok : Új Magyar Építőművészet; Átrium, Oktogon, Alaprajz., Metszet

Külföldi folyóiratok: A 10 ( EU ), The Plan ( olasz ), El Croquis (spanyol), Domus (olasz), The Architectural Review (angol), DBZ (német)

http://epiteszforum.hu/

http://archdaily.com

http://www.portuguese-architects.com

http://meonline.hu/

http://www.m-e-m.hu Magyar építőművészet

http://www.archi-europe.com

http://www.archdaily.com

http://www.designboom.com/contemporary.html

http://www.magazin-world-architects.com/

http://www.worldarchitecturenews.com

http://www.dutcharchitects.com/

http://www.domusweb.it

http://www.europaconcorsi.com/

http://www.nextroom.at/

http://www.bpworkshop.hu/portugalia/

http://www.worldarchitecture.org/main/

http://www.isayweinfeld.com/site/

http://kenji-tagashira.com/works/small.html

http://www.materialicious.com

http://www.dezeen.com

**6. Követelmények, pótlások:**

Követelmények a szorgalmi időszakban:

Feladatok, ellenőrzések:

A feladatok, követelmények kiadása a tematika szerint történik, melyek az előadás anyagaival, segédletekkel egyetemben a tantárgy Coospace felületére feltöltésre kerülnek. A tantárgyhoz kapcsolódó információk ugyancsak ezen a felületen lesznek elérhetőek. <https://coospace.tr.pte.hu/>

A félév témája a többszintes, többlakásos lakóépületek. A félév során három feladat ciklusra bontva vizsgáljuk, elemezzük, tanulmányozzuk a témakört. A három ciklus keretében három különböző léptékben, három különböző megközelítési módban dolgozunk, mely záró fázisa a kidolgozott tervezési feladat bemutatása, leadása.

**6.a.) 1-2. ciklus:**

A szemeszter első felében, elméleti órákkal, előadásokkal támogatott gyakorlati órákon a hallgatók a többlakásos épületek lakástípusait, azok térbeli kapcsolati rendszereit analizálják. Kísérleti tervezés, modellezés keretében korszerű lakótereket konstruálnak, melynek tapasztalati konklúziója alapja lesz a konkrét tervezési koncepció kialakításának. A koncepcióterv fázis végére túl kell esni a környezeti adottságok analízisén (helyszín, térstrukturális viszonyok, mértékadó épített környezet, településsűrűség - beépítettség vizsgálat, stb….), a telekadottságok értelmezésén (telek geometriája, tájolás), a tömegképzésen, a fő irányok, főbb funkciócsoportok meghatározásán, alaprajzi elrendezésén. Be kell mutatni a tervezési irányelveket is, különböző ábrákon, rajzokon, munkaközi makett fotókon keresztül. Az alkotói gondolkodás folyamatának dokumentálása elengedhetetlen a sikeres kommunikációhoz.

**6.a.1.) 1. ciklus feladat leadása és prezentáció:**

Beadandó:

A kísérleti tervezés koncepcionális tervfeldolgozása A/3-as füzetben:

Minimum tartalom:

- vizsgálati szempontokat, kiindulási pontokat bemutató ábrasorok, tervrajzok

- koncepciókat bemutató ábrasorok, tervrajzok

- tömegvázlatok

- kísérleti tömegmodellek választható léptékben

Formai követelmények:

lásd kiadott segédletek, és minták

**6.a.2.) 2. ciklus feladat leadása és prezentáció:**

Beadandó:

A beépítésre készített vázlattervek, koncepció feldolgozása A/3-as füzetben:

Minimum tartalom:

- koncepciókat bemutató ábrasorok

(tér-képzés, környezetalakítás és formaképzésre vonatkozóan)

- helyszín és környezetanalízisek szükséges számban

- helyszínrajz, telepítési rajz m 1:500

- alaprajzok, szűk környezettel együtt m 1:200

- tömegvázlatok min: 3 db

- tömegmodell közvetlen környezettel m 1:200

Formai követelmények:

lásd kiadott segédletek, és minták

**6.b.) 3. ciklus:**

A szemeszter második fele a terv kibontásának, konkretizálásának időszaka. A félév végére kikristályosodik az épület, ahol a térképzés szoros összefüggésben alakul a kültéri kapcsolatrendszerek felderítésével. Kimunkálásra kerül a belsőépítészet és a szerkezeti csomópontok rendszere. A dokumentációhoz M:1:100 léptékű rajzok, telepítést bemutató helyszínrajz, perspektivikus látványok és modell tartozik. Az egyes munkarészek elmaradása a feladat sikertelenségét hordozza magával, tehát nem kerül értékelésre, a feladat nem tekinthető befejezettnek. A feladat része az átdolgozott telepítési rajzok és makett bemutatása is, a fejlődés látványos és jól értelmezhető bemutatásával.

**6.b.1.) Beadandó**

**6.b.1.1.) Féléves tervezési feladat tablói**

2 db 56x100 cm-es tablóra kasírozott tervrajz dokumentáció

A tabló elkészítéséhez javasolt anyagok: 70x100as 2 mm-es szürkekarton vagy habkarton.

Elkészítése a kiadott minta alapján.

A felső tabló felső és alsó oldalán, valamint az alsó tabló tetején a tabló szélétől 3 cm-re lyukasztóval lyuk kerül kialakításra. (a felső és alsó élektől kellő távolságban, nehogy kiszakadjon) A felső tabló lyukai az általunk adott kampók elhelyezésére szolgálnak, ezekkel lógatjuk majd fel a tablókat, a két tabló találkozásánál pedig fém karikákkal kell rögzíteni a két tablót egymáshoz.

(Javasolt 16 mm-es függönykarika, esetleg 20 mm-es, mely a 999 Aprócikk boltban, vagy egyéb barkácsboltban beszerezhető. Egy zacskóban sok karika van, így érdemes több hallgatónak együtt megvennie) A karika elhelyezéséhez kombinált fogó javasolt.

A felső tabló felső szélétől 28 cm-re a tabló közép tengelyétől kezdődően jobbra kell elhelyezni a mintán kiadott fejléc szöveget a megfelelő szöveggel átírva (név, szak, gyak.vez).

A rajzok manuális technikával készülnek, digitális technika kizárólag az utómunkálatokhoz használható az előadáson elhangzottak alapján, a gyakorlat vezetőkkel egyeztetve.

A minta tabló kiosztási rajzai A3-as skiccpausz tekercshez készült, mutatva a lehetséges elrendezéseket, illesztéseket. Javasolt a rajzokat skiccpauszra készíteni, de természetesen egyéb rajzolásra, aquarelezésre, tusrajzolásra alkalmas minőségi fehér lapok is alkalmazhatóak (kivéve dipa, műnyomó, stb).

A rajzokat a kartonra megfelelő minőségű ragasztósprayvel kell rögzíteni. (itt is javasolt hogy több hallgató összeállva vásárol 1-1 flakonnal)

A rajzok szerkesztett, léptéknek megfelelő műszaki tartalommal, igényességgel készülnek, jellemzően grafit, tus, toll, aquarell színes, filc felhasználásával. Skiccpauszra készülő rajzok esetén a pausz mindkét oldala használható, adott esetben a tabló és a skiccpausz közé bizonyos rajzi elemek hangsúlyozására kiegészítő lapok elhelyezhetőek. A tablótervek, a választott kiviteli technikák gyakorlatvezetőkkel jóváhagyandók.

A tablók felületei nem minden esetben elegendőek a tervek minden rajzának elhelyezésére. Így az elhelyezni szánt rajzokat, azok léptékét tervezni, egyeztetni kell és a 14-ik heti gyakorlaton jóváhagyatni.

Tablók tartalma:

* Helyszínrajz (tágabb környezettel) m 1:1000,m 1:500, gy.v.vel egyeztetve
* Alaprajzok (min.: parkoló szint, fogadó szint, általános szint) gy.v.vel egyeztetve m 1:100 minden egyéb szint m 1:200
* Metszetek (min 2 db, megértéshez szükséges) gy.v.vel egyeztetve m 1:100, m 1:200
* Homlokzatok gy.v.vel egyeztetve m 1:100, m 1:200
* Tömegvázlatok, látványtervek (külső és belső építészeti vázlatok) gy.v.vel egyeztetve
* Koncepció ábrák gy.v.vel egyeztetve
* Kiegészítő ábrák, fotók, stb gy.v.vel egyeztetve

**6.b.1.2.) Tervfüzet**

A3-as füzet, melyben a féléves feladat ciklusok esszenciája kerül elhelyezésre, a javított telepítési vázlatokkal, analízisekkel, valamint a tablókról lemaradó rajzokkal, skiccekkel.

**6.b.1.3.) Makett**

1 db m 1:200 az épületről és közvetlen környezetéről. Igényes kivitelben, jellemzően papír alapú. A nyílások kialakítása kötelező, rárajzolt, ráragasztott elemekkel nem megoldható, az épületbe a belátást biztosítani kell.

1 db m 1:1000, m 1:500 telepítési modell környezettel, lépték gy.v.vel egyeztetve

A feladat leadása a 15. héten a gyakorlati órán történik. Az el nem fogadott munkákat a vizsgaidőszak első két hetében lehet pótolni, javítani (kizárólag a bemutatott és el nem fogadott tervek esetén). Ennek végső időpontja a 15. héten kerül kihirdetésre. Ezen túlmenően javításra, a félév abszolvására lehetőség nincs!

Formai követelmények:

lásd kiadott segédletek, és minták

**6.c.) A szemeszter alatti ellenőrzési módja:**

A gyakorlati foglalkozásokon való igazolt jelenlét a tematikában rögzített aktuális munkarész bemutatásával történik!

d.) Értékelés

A félévközi jegy megszerzéséhez szükséges félévközi munka a 15. héten zárul.

1.ciklus 15 p

2.ciklus 15 p

3.ciklus  
Félévközi feladat terv 50 p

Félévközi feladat makett 20 p

**Megszerezhető max.pont 100 p**

86 p – 100 p 100% A (5, jeles,excellent,sehr gut)

71 p – 85 p 85% B (4, jó, good , gut)

61 p – 70 p 70% C (3, közepes, avarage, befriedigend)

49 p – 60 p 60% D (2, elégséges, satisfactory, genügend)

0 p – 48 p 48% F (1, elégtelen, fail, ungenügend)

*(PTE TVSZ 48. § (1) A hallgató teljesítményének értékelése lehet:*

***a) ötfokozatú: jeles (5), jó (4), közepes (3), elégséges (2), elégtelen (1) minősítés,***

*b) háromfokozatú: jól megfelelt (5), megfelelt (3), nem felelt meg (1) minősítés.)*

Az egyes fokozatok megállapításának alapja:

- a feladatkiírások követelményeinek teljesítése

- az elsajátított elméleti tudás gyakorlati alkalmazása

- a feladatok műszaki, grafikai, építészeti tartalma, gondolatisága és ezek minősége

A félévvégi osztályzat a feladatok során megszerzett pontok alapján kerül megállapításra, úgy hogy a hallgató TVSZ szerinti óraszámban megjelent a gyakorlati órákon, aktívan részt vett a féléves munkában, minden feladatát értékelhető minőségben beadta. Beszámításra kerül a hallgató félév közben tanúsított aktivitása/inaktivitása, fejlődése.

*(PTE TVSZ 48. § (2)213 A hallgató nem szerez kreditpontot, amennyiben a teljesítményét elégtelen (1), vagy nem felelt meg (1) minősítésre értékelik, továbbá amennyiben a hallgató teljesítménye nem volt értékelhető, és a tanulmányi nyilvántartásban a „nem teljesítette” bejegyzés szerepel.*

*(4)* ***Az értékelés ellen*** *– a javítási, illetve pontszámítási hiba, valamint a 12. § (2) bekezdésében írt lehetőség kivételével –* ***jogorvoslatnak helye nincs****.)*

f.) Eszközök,technikák

A félév során készítendő feladatok kivitelezése kizárólag manuális technikával történik. A megfelelő technikák kiválasztásában, alkalmazásában, ötvözésében a gyakorlatvezetők iránymutatása a mérvadó. A cél minden esetben a minőségű műszaki ábrázolásmód, valamint az egyéni kifejezésmód kialakítása.

A gyakorlati órákra az órai munkavégzéshez szükséges eszközökkel kell érkezni. (rajzeszközök, skiccpausz, rajztábla, párhuzamvonalzó,stb.)

**7. Program (előadás):**

**Minden páratlan héten (1,3,5,7,8,11,13,15) PTE MIK Boszorkány u. A-008 Hétfő 11.15-12.45**

1. hét Regisztráció, a féléves tematika ismertetése. 1. Bevezetés

3.,5.,7.,9.,11.,13. hét TÉMÁK:

* Családi házaktól a Többlakásos épületekig
* Többszintes, többlakásos házak történetisége
* Több lakás térbelisége, kapcsolatrendszerük
* Napjaink igényei - korszerű funkcionalitás
* Közlekedőrendszerek, parkolás
* Bejárat, nyílásrend, erkélyek, teraszok
* Kiszolgáló funkciók
* Kapcsolt funkciók és környezet
* Szerkezeti rendszerek

15. hét 8. Összefoglalás

**8. Program (labor):**

**L01-L05 Minden héten hétfőn 13.45-16.15 Rókus u. Építész Stúdió**

**L06-L07 Minden héten hétfőn 16.30-19.00 Rókus u. Építész Stúdió**

**1.ciklus** 1-4. hét Többlakásos épületek lakásai

1. hét 02.02. Regisztráció, csoportbeosztás, a féléves tematika ismertetése

2. hét 02.09. Többlakásos épületek lakásai, analízis, koncepcióalkotás, kísérletek, makett

3. hét 02.16. Többlakásos épületek lakásai, analízis, koncepcióalkotás, kisérletek, makett

4. hét 02.23. Többlakásos épületek lakásai,analízis, koncepcióalkotás, kisérletek, makett

**2.ciklus 5-7. hét vázlatterv, koncepció alkotás**

5. hét 03.02. Helyszín, feladat ismertetése, 1.ciklus többlakásos épületek lakásai témazárás, leadás

6. hét 03.09. Többlakásos épület telepítés, helyszíni analízis, beépítési javaslat

7. hét 03.16. Többlakásos épület telepítés, helyszíni analízis, beépítési javaslat

**3.ciklus 8-15. hét tervkidolgozás, alkotás**

8. hét 03.23. 3. ciklus indítása, végleges tervkidolgozás, 2.ciklus vázlatterv leadás, értékelés

9. hét 03.30. Végleges tervkidolgozás, konzultáció

10. hét 04.06. Tavaszi szünet

11. hét 04.13. Végleges tervkidolgozás, konzultáció

12. hét 04.20. Végleges tervkidolgozás, konzultáció

13. hét 04.27. Végleges tervkidolgozás, konzultáció

14. hét 05.04. Féléves feladat véglegesítése, feldolgozás a prezentálásra

15. hét 05.11. Végleges tervek prezentálása, értékelés. EZ A FÉLÉVES TERV BEADÁS VÉGLEGES HATÁRIDEJE

A félév folyamán felmerülő kérdésekkel, problémákkal a tantárgyfelelőst lehet keresni.

dr.Rétfalvi Donát

tantárgyfelelős

Pécs, 2015.02.01.